****

# Αθήνα, 3 Απριλίου 2017

**ΑΝΑΚΟΙΝΩΣΗ**

**ΠΑΡΑΤΑΣΗ ΤΗΣ ΠΡΟΘΕΣΜΙΑΣ ΥΠΟΒΟΛΗΣ ΤΩΝ ΗΛΕΚΤΡΟΝΙΚΩΝ ΑΙΤΗΣΕΩΝ ΣΥΜΜΕΤΟΧΗΣ ΣΤΗΝ ΠΡΟΚΗΡΥΞΗ**

**1Κ/2017**

Ανακοινώνεται ότι **η προθεσμία υποβολής των ηλεκτρονικών αιτήσεων** συμμετοχής των υποψηφίων στην Προκήρυξη 1Κ/2017 του ΑΣΕΠ **(ΦΕΚ 10/3-3-2017 Τεύχος Προκηρύξεων ΑΣΕΠ)** για την πλήρωση με σειρά προτεραιότητας τετρακοσίων τεσσάρων (404) θέσεων τακτικού προσωπικού Πανεπιστημιακής Εκπαίδευσης στο Υπουργείο Δικαιοσύνης, Διαφάνειας και Ανθρωπίνων Δικαιωμάτων (Δικαστήρια και Δικαστικές Υπηρεσίες της χώρας), **παρατείνεται μέχρι τις 14:00 το μεσημέρι της Παρασκευής 7 Απριλίου 2017**.

Υπενθυμίζεται ότι η συμμετοχή στην εν λόγω διαδικασία ολοκληρώνεται με την **αποστολή** της υπογεγραμμένης **εκτυπωμένης μορφής** **της ηλεκτρονικής αίτησης** των υποψηφίων, με τα απαιτούμενα, κατά περίπτωση, δικαιολογητικά, **στο ΑΣΕΠ**, **μέχρι και τη 10η Απριλίου 2017**, ημέρα Δευτέρα.